Természetesen és ízlésesen berendezett római lakás. Silvana egyedül lakik benne, nem a pénzért fogad vendégeket, hanem mert szívesen csinálja. Kaptunk reggelit, beszélgetett velünk (nem tud angolul, de a kis olasztudásommal megoldottuk). Tisztaság van, rendezett a lakás. A ház előtt áll meg a villamos, amivel 25 perc alatt el lehet jutni a Terminire. A metró sincs messze, 8-10 perc séta. Összességében nagyon elégedettek voltunk, csak ajánlani tudjuk a helyet.